# Асистент

### от Уикипедия, свободната енциклопедия

Асистент е преподавател във ВУЗ, издържал обявен в Държавен вестник и в един ежедневник национален конкурс.

Кандидатите подават молба до съответния университет, обявил конкурса и след изтичане на срока на конкурса се явяват на изпит по специалността. Изпитът е писмен и се провежда от комисия от хабилитирани учени в научната област на конкурса, въз основа на конспект, предоставен на всеки кандидат предварително.

След провеждане на писмения изпит комисията допуска до устен изпит само кандидатите получили оценки по-високи от много добър (4,50). Устният изпит дава възможност на комисията да класира окончателно кандидатите по успех.

Избирането на асистент става от съответния Факултетен съвет въз основа на протокола от изпитната комисия.

Избирането на асистенти в частни висши учебни заведения може да става по по-опростена процедура.

В България са възприети следните звания за асистент:

- Асистент
- Старши асистент
- Главен асистент

В съответствие със закона за научните степени и звания, повишаването на асистента в звание старши асистент и след това в главен асистент, т.е. до хабилитацията му като доцент, става от академичното звено, което го е избрало.

В различните университети има различни нюанси в изискванията за придобиване на по-високо асистенстско звание.

Взето от „http://bg.wikipedia.org../../../%D0%B0/%D1%81/%D0%B8/%D0%90%D1%81%D0%B8%D1%81%D1%82%D0%B5%D0%BD%D1%82.html“.

Категория: Наука и образование в България

##### Views

- Статия
- Беседа
- Текуща версия

##### Търсене

##### На други езици

- English
- Español
- Français
- Suomi
- Svenska
- 中文